**MOJ DAN Z MANJ EMBALAŽE**

Danes vas popeljem v svoj dan brez embalaže.

Začnimo kar z zgodnjim sončnim jutrom. Zjutraj se zbudim in se počasi odpravim v kuhinjo. Tam si pripravim zajtrk. Danes bom jedla svež, doma v krušni peči pečen kruh z jagodno marmelado in maslom, ki nam ga je dala babica. Poleg pijem zeleni čaj z mlekom. Od mleka je ostala samo še plastenka, v katero pri nas doma damo ostalo odvečno plastiko in iz tega nastane plastična opekica. Iz plastične opekice delamo okvirje za rože, jagodičevje …

Hitro se umijem, oblečem in že me mama prosi, da grem na tržnico. Pripnem čelado in se usedem na kolo, ker boljše vpliva na okolje kot moj skuter. Na tržnici nakupim sadje, zelenjavo in moko. Vse dam v platneno vrečko, kajti boljša je od plastične.

Za kosilo smo imeli lokalno solato in krompir s tržnice ter goveje zrezke, ki nam jih je dal sosed dal, saj ima od krave. Po kosilu sem šla naredit 3D umetnino iz razbite marmelade. VIDETI JE DOBRO! Na hitro še ovijem zvezke za šolo (ene stvari pač pozabim), in sicer s starim koledarjem, ker je po videzu lepše in je bolj EKO od plastike.

Ob treh popoldne se dobimo s prijateljicami v gozdu, kjer bomo posadile dve drevesci in tri mačehe. Nato se bomo s kolesi odpeljale nakupovat v ˝trift store.˝ To je trgovina, v katero ti prineseš oblačila, ki jih več ne nosiš, in kupiš oblačila, ki so jih prinesli drugi. Tako zmanjšamo odpadna oblačila in še zanimivo je! Proti večeru še hitro grem na sprehod z mojo psičko. Vedno s sabo vzamem BIO razgradljivo vrečko, v katero poberem smeti, ki jih najdem ob poti. Ponavadi najdem celo vrečo.

Na sprehodu sem razmišljala, da bi lahko obstajali avtomobili na pogon vodika, a potem sem ugotovila, da to ne bi bila dobra zamisel, kajti vodik je zelo vnetljiv. Nato sem pomislila na vodo, a potem bi bilo slabo vreme … Kaj pa na ogljikov dioksid? Ko bi avto ogljikov dioksid porabil, bi ga spremenil v kisik. Pustimo to za kdaj drugič. Zvečer sem si še s sestrami ogledala SLOVENIJA IMA TALENT. Če si ogledamo skupaj, porabimo manj energije, kot če bi si jo vsaka ogledala sama in še bolj je zanimivo. Najbolj mi je bil všeč robotek in tudi smetnjaki so bili zabavni.

Ta dan z manj embalaže me je naučil, da embalaže sploh ne rabim toliko. Če jo že, jo lahko pametno porabim. Zdel se mi je tudi zanimiv, zabaven in poučen in me je spodbudil k razmišljanju o tem, kako lahko vsak izmed nas prispeva k zmanjšanju odpadkov. Zemljo bi hitro polepšali.

Upam, da vas je moj dan navdihnil, da razmislite o svoji lastni porabi in kako jo zmanjšati. Hvala, ker se boste pridružili mojemu prizadevanju za manj embalaže. Upam, da se boste tudi sami odločili za korake k bolj trajnostnemu načinu življenja.

ANA CASAR, 7. a

OŠ BOGOJINA